फ्रँस्वा ओलँद

फ्रँस्वा जेरार जोर्ज निकोला ओलँद (), (जन्म:१२ अगस्त १९५४) फ्रान्सेली राजनितिज्ञ हुन् जसले सन् २०१२ देखि सन् २०१७ सम्म फ्रान्सका राष्ट्रपति र आन्दोराको सह-राजकुमारको रूपमा सेवा गरेका थिए। उनी पहिले सन् १९९७ देखि २००८ सम्मको समाजवादी दलको प्रथम सचिव र सन् २००१ देखि २००८ सम्म तुल्यको नगरप्रमुख र कोरेज परिषद्को अध्यक्षको रूपमा रहेका थिए। ओलँदले सन् १९८८ देखि सन् १९९३ सम्म कोरेजको पहिलो निर्वाचन क्षेत्र र पुन: सन् १९९७ देखि सन् २०१२ सम्म दुई पटक राष्ट्रिय सम्मेलनमा पनि काम गरेका थिए।

उनको जन्म रोआँ सहरमा भएको थियो भने उनी जन्मिएका  र नुयी स्युर सेनमा हुर्किएका थिए। ओलँद नवनिर्वाचित राष्ट्रपति फ्रँस्वा मितेरँका विशेष सल्लाहकारको रूपमा आफ्नो राजनीतिक जीवन सुरु गरेका थिए भने यस भन्दा अगाडि सरकारका प्रवक्ता माक्स गालोको कर्मचारीको रूपमा सेवा गरेका थिए। उनी सन् १९९७ मा राष्ट्रिय सझाका सदस्य बनेका थिए र सन् १९९७ मा समाजवादी दलको पहिलो सचिवको रूपमा निर्वाचित भएका थिए। सन् २००४ मा समाजवादीहरू क्षेत्रीय चुनाव जिते पश्चात्, ओलँदलाई सम्भावित राष्ट्रपति पदको उम्मेद्वारका रूपमा दर्ता गरिएको थियो भने यसका साथै उनले सचिवको रूपमा राजीनामा दिएका थिए। जँ-पियर दुपोँलाई प्रतिस्थापन गर्दै सन् २००८ मा कोरेज सभाको अध्यक्षको रूपमा चुनिएका थिए। सन् २०११ मा, ओलँदले समाजवादी दलको प्रतिनिधित्व गर्दै राष्ट्रपति पदका उम्मेद्वार चयन गर्ने प्राथमिक चुनावमा उम्मेदवारी दर्ता गर्ने घोषणा गरेका थिए। उनले
उनले मार्टिन ओब्रीलाई हराउँदै दोस्रो चरणमा पुगेका थिए जहाँ उनले राष्ट्रपति पदका उम्मेदवार निकोला सारकोजीलाई पराजित गर्दै फ्रान्सका राष्ट्रपति बनेका थिए। उनले ५१.६% मत प्राप्त गरेका थिए।

 सन्दर्भ सामग्रीहरू 

 बाह्य कडीहरू 
श्रेणी:फ्रान्सका राष्ट्रपतिहरू